केही समयपछि याकूब आफ्नो जवान छोरा यूसुफलाई यात्रामा पठाउँछन्‌। यूसुफका दाइहरू उत्तरतिर पर्ने शकेम भन्ने ठाउँमा बगाल चराउन गएका थिए। केही समय अघि मात्र तिनीहरूले शकेमबासीलाई आक्रमण गरेका थिए। त्यसैले याकूब आफ्ना छोराहरूको विषयमा चिन्तित हुनु स्वाभाविकै थियो। याकूबले यूसुफलाई तिनीहरूको हालखबर बुझ्न पठाए। यूसुफलाई त्यतिखेर कस्तो लाग्यो होला, सोच्नुहोस् त! दाइहरूले तिनलाई पहिलेभन्दा धेरै घृणा गर्छन्‌ भनेर यूसुफलाई थाह थियो। अब झन्‌ बुबाको प्रतिनिधि भएर जाँदा तिनका दाइहरूलाई कस्तो लाग्ने थियो होला? जे भए पनि यूसुफ आज्ञाकारी भएर दाइहरूको हालखबर बुझ्न निस्के।—उत्पत्ति ३४:२५-३०; ३७:१२-१४.
